«Andy Turner» har flere betydninger.

| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| Friidrett Europamesterskap |
| Gull | Barcelona 2010 | 110 m hekk |
| Bronse | Göteborg 2006 | 110 m hekk |
| Friidrett Europamesterskap for lag |
| Gull | Leiria 2009 |  110 m hekk |
| Friidrett Samveldelekene |
| Gull | New Delhi 2010 |  110 m hekk |
| Bronse | Melbourne 2006 |  110 m hekk |

**Andrew Steven «Andy» Turner** (født 19. september 1980 i Nottingham) er en engelsk friidrettsutøver som spesialiserer seg på 110 meter hekk, men som også av og til konkurrerer på 200 meter og i lengde. Han har vært Storbritannias beste hekkesprinter siden 1993, slo gjennom internasjonalt i 2003, og er regjerende europamester på 110 meter hekk. 

Han er født og oppvokst i Nottingham, og kommer fra en sportsfamilie. Både hans far og bror har også drevet med friidrett. Andy spilte tidligere også fotball, for Notts County FC, men til tross for talent i fotball byttet han til friidrett og hekkesprint.

Karriere
--------

Før han slo gjennom internasjonalt gjorde han det godt i Amateur Athletic Association-mesterskapet (AAA) og det engelske skolemesterskapet (U17). Han vant begge disse i 1997. I 2002 ble han tatt ut på det britiske landslaget, i en U23-landskamp mot Tyskland. Her brøt han 14-sekundersgrensen for første gang på 110 meter hekk, da han løp på 13,97.

Året etter hadde han sin internasjonale seniordebut, da han deltok i Europacupen i Firenze. Dette resulterte i en femteplass, med tiden 13,71. Året etter, i 2004, forbedret han igjen sin personlige rekord i Europacupen, til 13,47, og fikk med det bronse. Turner deltok i Athen-OL i 2004, men klarte ikke å komme videre fra kvalifiseringen. Han slet med en skade før OL, som ødela forberedelsene hans. 

I 2005 ble det sølv i Amateur Athletic Association-mesterskapet, men han greide ikke å kvalifisere seg til VM i Helsingfors. Han fortsatte likevel å forbedre seg, og greide ny personlig rekord tre ganger vinteren 2006. I februar vant han for første gang AAA-mesterskapet som senior, da han fikk gull på 60 meter hekk, og han kom også til finalen på 200 meter. 

Turner kom på tredjeplass på 110 meter hekk under Samveldelekene 2006 i Melbourne, med tiden 13,62 sekunder. Han vant også bronse på 110 meter hekk under EM i friidrett 2006, og fikk fjerdeplass under Innendørs-EM 2007. Han misset såvidt finalen i 110 meter hekk under VM i 2007.

Andy Turner representerte Storbritannia for andre gang under Sommer-OL 2008, og nådde der kvartfinalen. Etter dette gjennomgikk UK Athletics, det britiske friidrettsforbundet, sin utøversponsing, og Turners basisbevilgning på rundt £ 12.000 ble fratatt ham, fordi de antok at han ikke ville greie en medalje ved neste års VM.

I begynnelsen av 2009-sesongen kom han på fjerdeplass på 60 meter hekk i Innendørs-EM i friidrett, kun én hundredel bak Petr Svoboda som fikk bronse. Senere vant han 110 meter hekk under Fanny Blankers-Koen Games i Hengelo i Nederland. Her løp han på 13,30, nær hans personlige rekord. Gull ble det også under EM for lag i 2009. Da han deltok i VM i friidrett 2009 slet han imidlertid med en skade, og ble slått ut i kvalifiseringen. 2009-sesongen ble avsluttet med femteplass under IAAF World Athletics Final. 

I 2010 deltok han igjen i Lag-EM i friidrett, som ble arrangert i Bergen. Her vant han 110 meter hekk, med tiden 13,48, noe som bidro til at Storbritannia vant turneringen sammenlagt. Senere i sesongen tok han sin hittil viktigste gullmedalje, da han van gull under EM i friidrett 2010 i Barcelona. Turner fikk en rask start i finalen, men lå etter Petr Svoboda da tretti meter gjenstod. Svoboda kolliderte imidlertid med den åttende hekken, da overtok Turner ledelsen, og vant med tiden 13,28. I oktober vant han gull på 110 meter hekk ved Samveldelekene 2010 i New Delhi. 

Han vant gull på 60 meter hekk og sølv på 200 meter hekk ved det britiske mesterskapet innendørs (*Aviva European Indoor Trials & UK Championships*) i 2011. Ved VM i friidrett 2011 fikk bronse på 110 meter hekk, bak hhv. Jason Richardson og Liu Xiang. Her løp Turner på 13,44 i finalen, og løp inn til 4. beste tid, men Dayron Robles, som kom først i mål, ble diskvalifisert fordi han berørte Liu Xiang slik at han kom ut av rytmen. Turner rykket derfor opp fra 4.-plass til 3.-plass. Ved Lag-EM 2011 i Stockholm (Super League) fikk han gull på 110 meter hekk. 

Ved det britiske mesterskapet i friidrett i 2012 fikk han bronse på 60 meter hekk. Han deltok på 110 meter hekk ved Sommer-OL 2012 i London, der han vant sitt innledningsheat, men ble slått ut i semifinalen, der han kom på 4.-plass i sitt heat med tiden 13,42.

Personlige rekorder
-------------------

| Øvelse | Tid | Sted | Dato |
| --- | --- | --- | --- |
| 60 meter | 6,79 s | Piraeus, Hellas | 25. februar 2009 |
| 100 meter | 10,32 s | Manchester, England | 17. mai 2009 |
| 200 meter (innendørs) | 21,17 s | Sheffield, England | 12. februar 2006 |
| 50 meter hekk | 6,65 s | Stockholm, Sverige | 21. februar 2008 |
| 60 meter hekk | 7,55 s | Sheffield, England | 11. februar 2007 |
| 110 meter hekk | 13,22 s | Lausanne, Sveits | 30. juni 2011 |
| 200 meter hekk | 22,10 s | Manchester, England | 15. mai 2011 |

* Hentet fra profil hos IAAF, oppdatert 29. november 2012.

Referanser
----------

1. ↑   World Athletics Database, World Athletics utøver-ID 188607, oppført som Andrew Turner[Hentet fra Wikidata]
2. 1 2  «British Olympians - *Andy Turner*». Arkivert fra originalen 26. juli 2010. Besøkt 2. august 2010.
3. ↑  Turner Andrew biografi. IAAF. Hentet 29.11.2012.

Eksterne lenker
---------------

* (en) Andy Turner – Olympics.com Rediger på Wikidata

* (en) Andy Turner – Olympic.org Rediger på Wikidata

* (en) Andy Turner – Olympedia Rediger på Wikidata

* (en) Andy Turner – Sports-Reference (OL-resultater – arkivert) Rediger på Wikidata

* (en) Andy Turner – Storbritannias olympiske komité Rediger på Wikidata

* (en) Andy Turner – Storbritannias olympiske komité Rediger på Wikidata

* (en) Andy Turner – Commonwealth Games Federation Rediger på Wikidata

* (en) Andy Turner – World Athletics Rediger på Wikidata

* (en) Andy Turner – Power of 10 Rediger på Wikidata
* Power of ten - *Andy Turner*

  


| * v
* d
* r
Europamestere på 110 meter hekk |
| --- |
| 
* **1934**: József Kovács
* **1938**: Donald Finlay
* **1946**: Håkan Lidman
* 1950: André-Jacques Marie
* 1954: Jevgenij Bulantsjik
* 1958: Martin Lauer
* 1962: Anatolij Mikhailov
* 1966: Eddy Ottoz
* 1969: Eddy Ottoz
* 1971: Frank Siebeck
* 1974: Guy Drut
* 1978: Thomas Munkelt
* 1982: Thomas Munkelt
* 1986: Stéphane Caristan
* 1990: Colin Jackson
* **1994**: Colin Jackson
* **1998**: Colin Jackson
* 2002: Colin Jackson
* 2006: Staņislavs Olijars
* 2010: Andy Turner
* 2012: Sergej Sjubenkov
* **2014**: Sergej Sjubenkov
* **2016**: Dimitri Bascou
* **2018**: Pascal Martinot-Lagarde
* **2022**: Asier Martínez

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | MusicBrainz
 |